Stoktonas prie Tiso

Stoktonas prie Tiso () arba tiesiog Stoktonas – miestas Jungtinėje Karalystėje, šiaurės rytų Anglijoje, Darame, į šiaurės vakarus nuo Midlsbro, kairiajame Tiso upės krante (19 km nuo jos žiočių). Kartu su Midlsbro, Bilingamu ir kt. miestais sudaro Tisaido aglomeraciją. Geležinkeliai ir plentai į Darlingtoną, Midlsbro, Geitshedą. Juodoji metalurgija, metalo apdirbimo, chemijos (trąšų) pramonė, pramoninių įrenginių gamyba. Veikia teatras, meno centras.

 Istorija 
Stoktonas prie Tiso išaugo apie Daramo vyskupų rūmus (vėliau pilį). Miesto teisės suteiktos 1310 m. Tapo svarbiu uostu, kai 1769 m. per Tisą pastatytas akmeninis tiltas, o 1825 m. – geležinkelis į Darlingtoną (pirmasis pasaulyje keleivinis geležinkelis). Iki XX a. pab. buvo sunkiosios pramonės centras.Stockton-on-Tees, Encyclopaedia Britannica.

 Šaltiniai 

Kategorija:Anglijos miestai
Kategorija:Daramo gyvenvietės